Serbokroatizam
<s>Serbokroatizam, riječ, izraz ili drugi jezični element iz srpskohrvatskoga jezika prihvaćen u drugom jeziku i(li) prilagođen njemu.</s><s>Katkad se serbokroatizmima nazivaju i riječi koje su u neki jezik preuzete iz srpskohrvatskoga kao jezika posrednika pri čemu se zadržavaju srpskohrvatske jezične odlike nastale pri posuđivanju.</s><s>Iako nisu znatno prisutni u rječničkom blagu drugih jezika, serbokroatizmi su razmjerno najčešći u jezičnim otocima na srpskohrvatskom govornom području (npr. u istrorumunjskome, istriotskome i dr.) te u jezicima susjednima srpskohrvatskom: albanskom, bugarskom, mađarskom, makedonskom, rumunjskom i slovenskom.</s><s>U jezicima koji su geografski udaljeniji od srpskohrvatskoga serbokroatizmi su obično riječi koje označavaju predmete i pojave što se teško mogu doslovno prevesti na drugi jezik pa se samo donekle adaptiraju na fonološkom, ortografskom, morfološkom i(li) semantičkom nivou.</s><s>Katkad se po potrebi može precizirati o kojem se serbokroatizmu radi pa se govori i o bosnizmima, kroatizmima, montenegrizmima i serbizmima.</s>

<s>Termin serbokroatizam neki autori koriste da bi sugerirali da je uzajamna razumljivost među serbokroatofonima samo privid, ili pak rezultat hotimična jezičnopolitičkog programa, i da serbokroatofoni nemaju jedan zajednički jezik, nego da govore dva, pa i više jezika.</s>

<s>Serbokroatizmi po jeziku</s>

<s>Engleski su serbokroatizmi: cravat (kravata), slivovitz (šljivovica), tamburitza (tamburica), tesla (tesla), uvala (uvala), vampire (vampir) i dr.</s>

<s>Slovenski su serbokroatizmi: bivši (bivši), bodoči (budući), inozemstvo (inozemstvo), nadejati se (nadati se), nemil (nemio), neobhodno (neophodno), otvoritev (otvorenje), zahvaljujoč (zahvaljujući) i dr.</s>

<s>U seličkoromskome, dijalektu romskoga koji se govori u slovačkom selu Selici, serbokroatizmi su: caklo (staklo; boca), cilo (cio, sav), duhano (duhan), erd'avo (rđav), gerkáňi (grkljan), molinen (moliti), smírom (s mirom), žuto (žut; žumance) i dr.</s>

<s>Vidi još</s>

<s>beogradizam
 bosnizam
 čakavizam
 ekavizam
 ikavizam
 ijekavizam odn. jekavizam
 kajkavizam
 kroatizam
 kontaktna lingvistika
 montenegrizam
 posuđenice
 raguzeizam
 serbizam
 štokavizam
 zagrebizam</s>

<s>Izvori</s>

<s>Eksterni linkovi 
 Gămulescu, Dorin.</s><s>1974.</s><s>Elemente de origine sârbocroată ale vocabularului dacoromân [Elementi srpskohrvatskoga porijekla u dakorumunjskom vokabularu].</s><s>Bukurešt: Editura Academiei RSR i Pančevo: Novinsko preduzeće »Libertatea«.</s><s>Jelovšek, Alenka.</s><s>2009.</s><s>Srbohrvatizmi nekoč i danes: Analiza tiska med letoma 1945 in 2005 (diplomski rad).</s><s>Ljubljana: Univerza v Ljubljani, Fakulteta za družbene vede.</s>

<s>Srpskohrvatski jezik
Riječi</s>

